Buskerud Bygdekvinnelag hadde årsmøte på Scandic park Drammen 10.—11. mars 2018.

**67 bygdekvinner/delegater fra Buskerud fylke var samlet lørdag og 65 søndag til årsmøtet.**

**Lørdag 10. mars 2018** startet med kaffe og rundstykker ved innsjekkingen. Mette Rustand, sonerepresentant i Sone F, ønsket alle sammen velkommen. Arrangørlagene var: Lier, Hurum og Røyken.

Æresmedlem Sigrid Hals, Norges Bygdekvinnelags representant Liv Spilde og alle deltakerne ble også ønsket velkommen av fylkesleder Sølvi Jødal.

Deretter holdt Sidsel Børresen, som medlem av Nettverket for GMO-fri mat og for, et informativt foredrag om dette Nettverkets arbeid og arbeidsoppgaver. Mange engasjerte seg med spørsmål som Sidsel besvarte etter beste evne.

Buskerud Bondelags representant hilste årsmøtet og gratulerte med 80 års-jubileet og ønsket oss lykke til med videre arbeid.

Festmiddagen om kvelden var også en markering av at Buskerud Bygdekvinnelag i år kan feire 80 år. Alle fikk først en alkoholfri aperitiff før en tre-retters, nydelig middag. Et deilig måltid som Borghild Dahler Nordlid takket behørig for! Høydepunktet ble allikevel Sigrid Hals tale, en flott oppsummering over 80 år.

Mette Rustand ledet bordsete, det var allsang og trivelig underholdning. **Werner og Mari** sang og spilte trivelige sanger både på norsk og utenlandsk. Kvelden ble avsluttet med godt sosialt samværet.

**Søndag 11. mars 2018**: Fylkesleder Sølvi Jødal ønsket velkommen til årsmøtedagen og ga ordet videre til **møteleder May Britt Dannemark**. Hun ønsket vel møtt til godt årsmøte og vi startet med Bygdekvinnesangen.

Fylkesstyrets medlemmer som også er sonerepresentanter, fortalte så om aktivitetene i laga i sine soner. De fleste laga har god og stabil aktivitet, utrolig hvor mye som gjøres av driftige damer rundt om i fylket. Men noen lag sliter virkelig med å holde laga i gang. Sonerepresentantene prøver å hjelpe til i slike tilfeller.

Sang: Gi livet mer kulør.

**Leder i BBK Sølvi Jødal** fortsatte med sin tale til årsmøtet 2018:

***Kjære trofaste medlemmer, æresmedlem, ordstyrer, Liv Spilde fra NBK og styret i Buskerud Bygdekvinnelag.***

*Velkommen til årsmøte* ***10. og 11.mars 2018 på Scandic Park Drammen.***  *Det er meg en glede å ønske dere velkommen til spesielt dette årsmøte. Buskerud Bygdekvinnelag feirer sitt 80 års jubileum. Da er det særdeles hyggelig at det kan feires rundt et årsmøte.*

*Det første fylkeslag ble startet i 1928. Det fikk navnet Sør-Trøndelag Bondekvinnelag. Ved rask hoderegning feirer de 90 år i år.*

*Sitat fra protokoll: Onsdag, Den 12. januar 1938 ble bondekvinnelagene i Buskerud oppfordret til å møte på Sentral Hotell i Drammen for om mulig å danne en fylkesorganisasjon. Fru Bjoner lovet å være tilstede å bistå med arbeidet. De som ønsket å delta meldte seg på til formannen i Lier bondekvinnelag, fru Dagmar Helgerud. Lier Bondekvinnelag forestår arrangementet.*

*Møtet satt 12. januar 1938 kl.12.00 og følgende bygder var representert.*

*Nordre Modum ved fru Tvelfødtrud og fru Johnsrud*

*Sysle ved fru Nojs og fru Sønsteby*

*Nedre Eiker ved fru Stenberg og fru Daler*

*Røyken, ved fru Sundby*

*Lier, ved fru Helgerud og fru Bergflødt*

*Bakke, ved fru Skott fru Vays og Inga Krog-Hansen*

*Haug, ved Ragna Bråthen*

*Tuft og Komnes. 0*

*Rollag, ved Fru Rostad og fru Marit Helle.*

*Efteløt, ved fru fylkesagronom Gjerdrum*

*Sandsvær. 0*

*Svene, ved fru Åsen, Grette og frk.Gunnhild Garås*

*Uvdal, ved fru Livrud.*

*Sigdal, ved fru Skartun Aabye , fru Ågot By.*

*Hurum, ved fru Pokkestad ? og fru Olsen Røed.*

*Ytri Ådal, ved fru Hallingby*

*Til sammen 24 stk.*

*Ja dette var de foregangskvinner i Buskerud som får 80 år siden startet Buskerud Fylkeslag.* ***«Ære være de for det».*** *Protokollen er sirlig skrevet. For ettertiden bør alle soner /lokallag vite at arkivet med protokoll etc. befinner seg i Hønefoss på Buskerud Bondelag sitt arkiv.*

*Dette var fortiden til Buskerud Fylkeslag. Nå skal vi ta en gjennomgang av fremtiden og en liten oppsummering av arbeidsåret som har gått og om vi har fulgt arbeidsplanen som ble godkjent på årsmøtet på Lampeland i fjor.*

*Jeg har ferske tall å komme med når det gjelder medlemsantall på landsbasis, siste oppdatering var i uke* ***52. i 2017.*** *Fra 18 fylker var antall medlemmer 11850. I 2016 hadde vi 12199 medlemmer. En nedgang på 349 på landsbasis.*

*Buskerud har nå etter siste registrering 887. I 2016 var tallet 909 personer. En reduksjon på 22 medlemmer.*

*Året 2017 fra forrige årsmøte på Lampeland Hotell og frem til i dag har igjen vært et spennende år for oss i styret. Styremøter har gått på omgang hos hver enkelt av oss. Styremøtene har vært lange og det har blitt mange sene kveldstimer på oss. Det er geografisk langt mellom hver enkelt av oss. Vi har vært flinke til å kommunisere på epost, og mange avgjørelser har blitt bestemt/tatt her.*

*Men det er ikke til å komme ifra at styremøter med personlig fremmøte er det beste. Vår kjemi i styret stemmer utmerket og vi utfyller hverandre på alle måter. Alle får komme frem med sine synspunkter. Vi har ikke hatt konflikter i styret. Vi har stor takhøyde og nyttige diskusjoner hva saker angår. Vi er effektive og vi sløser ikke med tiden.*

*Vi har jevnlig epostutsendinger til sonerepresentanter/lokallagsledere som kan følge alle saker vi i styret har behandlet fra sak 1 til sak 62. I følge årsmeldingen har vi hatt 7 styremøter og behandlet 50 saker. Det riktige antall skal være 8 styremøter og 62 saker som har blitt behandlet. Våre tall var riktige før årsmeldingen ble trykket opp. Flere saker kom til styret i etterkant.*

***Forslag til Årets Lokallag 2017. Det har kommet inn kun en søknad innen fristen. 1. mars. Søknaden er fra Votndalen bygdekvinnelag.***

***Styret har bevilget kr. 5000,- fra Lang-lang rekke kontoen til Rollag BK. til innkjøp av symaskiner for å holde kurs og øke aktiviteten på sy- og strikkestua si.***

*Vi skal snart gjennomføre et valg. Styremedlemmer går nå ut av styret og forhåpentligvis kommer nye inn. Vi som går videre skal ta godt vare på nye styremedlemmer. Det er ikke skremmende å være i styret. Det er heller ikke skremmende å ta fatt på nye oppgaver som vil møte deg/dere. I vårt styre hjelper vi hverandre til å bli gode. Det som ikke en kan, kan en annen og så setter vi det sammen og resultatet blir bra.*

*Du tenker kanskje at: Nei dette har jeg ikke forkunnskaper om å klare. Jeg er ikke flink til data, ei heller sekretærjobb eller IT. Men fortvil ikke. Mange av de som sitter i styre har kommet inn med blanke ark og det berømte sitat at «Veien blir til mens du går» er helt riktig. Vi har lært underveis og vi føler selv at vi har gjort en jobb som vi synes er bra. Vi gjør alle så godt vi kan og legger ned mange frivillige arbeidstimer.*

*Å være styremedlem i et styre gir deg innsikt i så mangt. Du vokser med oppgaven. Du blir trygg på deg selv. Tør å ta ordet i en forsamling osv.*

*Hva om vi så ikke får kandidater til å sitte i fylkesstyret? Vår valgkomite gjør en fantastisk jobb, og jeg har hørt rykter om at de denne gangen har strevet ekstra mye med å få kandidater. Vi kan ikke tvinge noen til å påta seg styreverv.*

*Det uheldige blir at kanskje neste år vil fylkesstyret stå overfor en enda større krise. Vil fylkesstyret da overleve? Jeg vet ikke svar på hvordan en i praksis kan løse det, dersom et fylkeslag blir nedlagt på grunn av manglende velvillige kandidater til styret.*

***I dette avsnitt vil jeg ta for meg medlemsverving.***

*Jeg tør påstå at dette ikke er noen enkel jobb for et hvilken som helst lokallag. Mange lokallag strever jevnt og trutt med å kapret nye medlemmer. Hadde vi bare hatt en enkel oppskrift på hvordan vi skal gå frem hadde alt vært enklere. Det er enkelt å si at i uke 5 og 6 er det landsomfattende verveuker. Noen lokallag har vært meget flinke å verve nye medlemmer.* ***Konklusjon: Vi trenger yngre medlemmer som kan fortsett jobben som foregangskvinner før oss har staket vei for.***

*Noen Bygdekvinnelag sliter og det gjør også Hole Bygdekvinnelag som jeg er lokallagsleder for. Vi fikk 5 utmeldinger i år på ganske kort tid.*

*Argumentene for utmelding var flere: Kontingenten er for høy. Vi får ingen ting igjen for å være medlem av NBK. Lokallag sitter igjen med kr. 0,- Medlemsbladet som kommer ut fire ganger i året, kan vi klare oss uten. Det inneholder ikke noe av interessant som gagner oss. Det gir meg ikke noe å være medlem. Vi vurderer å ta en kollektiv utmelding fra NBK og drive for oss selv. Vi gjør jo stort sett dette nå. Vi har temaer som er gøy og som interesserer oss. Vi vil selv velge hva vi vil ha som aktivitet på medlemsmøtene. Vi er ikke så interessert i hva vi blir oppfordret fra NBK til å ta del i.*

*Ja dette er ingen hyggelig lesning. For å sette det på spissen:*

***Er Bygdekvinnelaget et synkende skip?*** *Er det mange andre lokallag rundt om i landet som har de samme tanker mon tro? Jeg håper virkelig ikke det.*

***Til alle dere som er frustrert over medlemskontingenten og hva pengene går til, anbefaler jeg at alle lokallagsledere enda en gang leser innlegget til Cesilie Aurbakken på nest siste side i det siste medlemsbladet. «Alt dette får jeg for kontingenten».***

***For og jobbe på lag med NBK og alle medlemmer er det lokallagsleders ansvar at innholdet formidles til medlemmer.***

***Viktig nytt fra NBK:***

***NBK har søkt UNESCO om å bli godkjent som rådgivende organisasjon med ekspertkompetanse på ivaretakelse av den immaterielle kulturarven, herunder kunnskap om mattradisjoner. Status er at sekretariatet i UNESCO har innstilt positivt på søknaden. Det blir fattet endelig vedtak av generalforsamlingen i juni 2018. Vi får håpe på det beste!***

***Neste viktige sak fra NBK er at vår Politiske plattform skal debatteres og fornyes. Selv om vi er en politisk uavhengig organisasjon, er vår politiske plattform et dokument som formidler hva vi som en landsomfattende bygdekvinneorganisasjon mener er en riktig samfunnsutvikling og hvorfor.***

***NBK oppfordrer oss til å bruke denne anledningen til å skape en god diskusjon i eget lag for å finne et svar på hva vi mener bør være en god politikk for Norges Bygdekvinnelag. Høringssvarene vil danne grunnlag for forslaget som legges fram på landsmøtet i Harstad 1.- 2. juni 2018. Her har lokallag og fylkeslag mulighet til å sette viktige saker for organisasjonen på dagsorden. Frist for innsending til NBK er 1. april 2018.***

***På årsmøtet i 2016 ble det vedtatt at det skulle utredes forslag til felles kontingent for NBK og som skulle legges frem for landsmøtet i 2018. Denne utredning foreligger nå. Fylkesstyret og lokallag har forhåpentligvis fått de tilsendt nå, innhold er 8 A4 sider.***

***I år på verdens matvaredag 16. oktober vil tema være «BYGG».***

*I januar 2018 sendte jeg en epost med 8 spørsmål til samtlige lokallagsledere. Jeg har fått svar fra 17 lokallag.*

***1. Har lokallaget ditt i 2018 planer om aktiviteter med KvinnerUt prosjektet og er opplegg bestemt?  Pr. 1. oktober 2017 har 29 lokallag på landsbasis søkt NBK om støtte til prosjektet. Kr. 8000,-***

***Svar: 6 lag har svart JA at de har aktiviteter eller planlegger det. 11 lag har ingen planer.***

***2. Har lokallaget ditt i 2018 planer om fortsettelse med «Bygda i bevegelse»?***

***Svar: 4 lag vil fortsette med bygda i bevegelse og 13 lag har ingen planer om dette.***

***3. Har lokallaget ditt i 2018 planer om andre aktiviteter utenom de foreslått opplegg fra NBK?***

***Svar: 16 lag har egne planer for arrangementer og 1 lag følger anbefaling fra NBK.***

***4. Har lokallaget ditt i 2018 planer om arrangementer «stand» i forbindelse med verveukene 5.og 6.   MEN! Verving er jo noe vi bør tenke på hele året igjennom.***

***Svar: 17 lag har ikke arrangementer i verveukene. Vi driver med verving hele året.***

***5. Har ditt lokallag planer om nedleggelse i 2018?***

***Svar: 17 lag har ingen planer om nedleggelse.***

***6. Har ditt lokallag andre utfordringer i 2018?***

***Svar: 7 lag hadde ingen utfordringer. 9 lag svarte: Få medlemmer, vanskelig å verve, høy medlemsalder. 1 lag har vansker med å finne på aktiviteter/tema på møter.***

***7. Har ditt lokallag planer for Kvinnedagen 8. mars 2018?***

***Svar: 14 lag har ingen planer for 8.mars. 3 lag har arrangementer.***

***8. Deltok ditt lokallag i prosjektet «Ja til Norske grønnsaker i 2017?***

***Svar: 11 lag deltok i aksjonen. 6 lag svarte nei.***

***Det er mye vi kan og er gode på.***

*Vi trenger bygdekvinner som kan formidle vår kunnskap og det som vi er gode på.*

*Vi kan skape gode liv i levende bygder. Vi kan lage hjemmebakte brød. Vi kan lære barn på skolen å strikke og å sy. Vi kan stelle i stand strikkekaffe som gir andre mennesker kunnskap, omsorg og meningsfull fritid. Vi kan formidle vår kunnskap til yngre generasjoner og ivare ta norsk kultur og tradisjon. Vi kan ta vare på miljøet vårt. Vi kan tenke globalt og handle lokalt. Vi kan ønske velkommen andre kvinner fra andre kulturer. Vi kan og vi vil også være åpne for nye ideer og forandringer. Det vi gjør, er mye mer enn om det ikke var noe! Det er viktig å huske.*

***Historien og ballasten har vi med oss og bak oss. Men vi trenger nye*** *krefter som kan videreføre, bokstavelig talt arven etter oss og det vi har fått til.*

***Så over til litt miljøkultur.***

*I min tale til dere i fjord nevnte jeg den strandede hvalen på Sotra som hadde magen fylt med ca. 20 plastposer.*

*I år vil jeg ha med litt om forurensingen av havene våre.*

*Havene våre bugner ikke bare av liv, men også av søppel og plast.*

*Hvert år er det hele åtte millioner tonn med plastavfall som finner veien ut i havene, der det gjør enormt med skade – ikke bare på miljø og dyreliv, men over tid også på økonomi og menneskers helse.*

***Plast er i ferd med å bli et av våre største miljøproblemer. Hvis vi ikke stanser forsøplingen nå, vil det i 2050 være mer plast i havet enn det er fisk. Hvert år havner 6,4 millioner tonn søppel i verdens hav. Mellom 70 og 80 prosent av dette er plast. Kaster du en plastflaske i havet, tar det 450 år før den er borte, et fiskegarn tar 600 år.***

***Og hiver du en isoporplate i sjøen, tar det 50 år før den er brutt ned. I mellomtiden er den blitt til tusenvis av små biter som fugler og fisker tror er mat. Tusenvis av tonn mikroplast I tillegg til forsøpling av poser, plastbiter og emballasje kommer myriader av små biter med mikroplast. Dette er ørsmå partikler som er tilsatt i maling, skrubbekremer, tannpasta og en rekke andre produkter vi bruker i det daglige. En av de største kildene til mikroplast er bildekk. Hvert år dannes det cirka 8 000 tonn mikroplastpartikler i Norge, og cirka halvparten stammer fra bildekk.***

***Jeg har følgende forslag til NBK og som kan være en resolusjon til Landsmøtet i Harstad i juni 2018.***

***\* Forbud mot plastposer og engangsbestikk i plast og plastinnpakning.***

*\** ***Pant for plastflasker kan økes til minimum 5 kroner.***

***\*******En effektiv miljøavgift på bruk av plast må innføres, slik at det lønner seg å benytte andre materialer.***

***Styret føler at vi kan stå inne for arbeidsplanen for Buskerud Bygdekvinnelag for 2017-2018. Jeg har nevnt Kultur, miljø, kommunikasjon, mat og organisasjon.***

***Ønsker dere et GODT ÅRSMØTE og et GODT VALG.***

*Leders tale ble godt mottatt.*

**Norges Bygdekvinnelags utsending Liv Spilde** var neste kvinne på talelista.

Hun framhevet at det er lokallaga som er kjernen i organisasjonen. Det er viktig at hvert lag finner aktiviteter som passer for sitt lag og legger aktivitetsnivået etter hva som er mulig å gjennomføre.

NBK kommer med forslag til aktiviteter vi kan drive med, vi kan bruke dem, eller la være:

Norsk tradisjonsmats sider er fulle av spennende oppskrifter, men det er fortsatt mulig å sende inn flere oppskrifter. Så er det bare opp til oss å bruke dem og oppfordre andre til å bruke dem.

Når det gjelder prosjektet Kvinner Ut kan lokallaga søke om 8.000 kr. til planlegging og gjennomføring av 4 ulike aktiviteter – gjerne enkle lavterskeltilbud - 2 med fysisk aktivitet og 2 andre. Dessuten reiser prosjektleder Sosan Mollestad gjerne på besøk i lokallaga, og hun har allerede besøkt noen i Buskerud. Gå f.eks. sammen og be om besøk.

Aksjonen for norske grønnsaker på Verdens matvaredag i oktober, ble en stor suksess, mange lag var med og delte ut gratis grønnsaker til suppe. Til høsten er tema BYGG

Frogn BK ble årets lokallag i 2017. Hun oppfordret flere lag å sende inn, gjerne på sitt eget lag. Ikke vær beskjeden, det som gjøres rundt om i laga er viktig.

140 lokallag har nå sin egen nettside, facebook og/eller hjemmeside. Helle Cecilie Berger og Tale Hammerø Ellingvåg holder gjerne kurs og er behjelpelig for at dere skal komme i gang.

NBK’s landsmøte skal avholdes i Harstad 1. og 2. juni 2018. Mange saker skal avgjøres, bl.a. ny politisk plattform (jfr. Sølvis tale) og forslag om innføring av felles (like stor) kontingent for alle lokallag. Kr. 680,- fra 2019 84 % til NBK og 16 % til fylkeslaga. Fylkeslaga kan nå sende 1 representant pr. 200 medlemmer, altså 5 delegater fra Buskerud.

NBK er partipolitisk nøytral, men er politisk engasjert og prøver å være en samfunnsmessig aktiv organisasjon. Lokallaga oppfordres til å benytte leserinnlegga fra NBK i lokal sammenheng. Lokallaga oppfordres også til å søke om momskompensasjon, fristen er 1. juni 2018. Bruk gjerne NBK’s juridiske hjelpetelefon og enkeltmedlemmer har mulighet til å søke støtte fra Bygdekvinnelagets hjelpefond. Det er også viktig at vi benytter medlemsfordelene som NBK har forhandlet fram for oss, f.eks. Agrolavtalen, som har gode vilkår, se [www.agrol.no](http://www.agrol.no) [post@agrol.no](mailto:post@agrol.no), tlf. 22174774.

Verv ny medlemmer gjennom hele året; Tørr å spørre

**Sak 1: Godkjenning av årsmøteinnkalling og saksliste**

Vedtak: Enstemmig godkjent

**Sak 2: Valg av to til å skrive under protokollen**

Vedtak: Eva Daler og Lisbeth Holo-Lund Vidme

**Sak 3: Godkjenning av årsmelding.**

Sølvi gikk igjennom framlagt årsmelding og den ble enstemmig tatt til etterretning med følgende endringer/rettinger:

Buskerud Bygdekvinnelag har behandlet 62 saker. Nore BK fylte 80 år i 2017.

Tusen takk til Inger Margrethe Melhus for jobben hun har gjort med årsmeldinga, og ikke minst takk til de bedriftene som har støttet oss ved å annonsere.

**Sak 4: Godkjenning av revidert regnskap**

Åse Skagnæs gikk i gjennom regnskapet og svarte oppklarende for noen spørsmål før regnskapet ble enstemmig godkjent.

**Sak 5: Innkomne saker/Resolusjoner**

Ingen saker hadde kommet leder Sølvi Jødal i hende til tide.

**Sak 6:** **Generaldebatt**

Hanne Strøm, Røyken: Laget har kommet i kontakt med flyktningkvinner/innflyttere ved å be dem vise oss sin matkultur, så kan vi vise dem vår. De ønsker kurs i baking, gjerne i tilknytning til språkundervisning = deres arena/dagtid.

Birgit Midtgård, Bakke: Liten tro på verveuker, må verve hele året igjennom

Ha møter på nøytral grunn, Bakke er heldige og har eget møtelokale og skal pynte utenfor der, har egen anleggsgartner i laget – synes vi skal bruke/benytte oss av medlemmenes kunnskap.

Anne Marie Henriksen, leder i valgkomiteen: Orienterte om at det har vært vanskelig å få folk til styreverv i BBK, og at valgkomiteen ville gå inn for at styret kun skulle bestå av leder og 3 styremedlemmer. Oppfordret utsendingene til å ta styreverv i BBK.

Alette Lund, Sandsvær: Hun ga oss en historisk oversikt om Nedre Buskerud-bunaden, det er utarbeidet flotte bunadbrosjyrer m/veiledning om hvordan den skal sys. Viktig at den blir sydd ordentlig og viktig at dette følges opp.

Inger Margrethe Medhus, BBK: «La oss ha et styre med nåværende størrelse».

Hanne Strøm, Røyken: Tidligere ble sekretærtjenester kjøpt på Bondelagskontoret på Hønefoss, følgelig mer å gjøre for styremedlemmene nå.

Frøydis Løkensgard, styremedlem BBK: Hun orienterte om ståa for Nedre-Buskerud-bunadene. 9 produserer kvinne- og mannsbunaden. BBK prøver å få til en avtale om opphavsrettigheter og kompensasjon for dette med alle produsentene.

Kristin Baalerud, Svene: Foreslo at medlemmene (og andre) kan abonnere på «Bygdekvinner», og dermed dele prisen på medlemskap og bladet. (=mottiltak for de som mener medlemskontingenten er for høy)

Hun fortalte om nettkurset for hele Numedal i Uvdal med kursholdere fra NBK. Bare spør!

Liv Spilde, NBK: Hun kommenterte de enkeltes innlegg og kom med noen forklaringer. Ville ta med gode forslag og ideer videre til NBK.

Flere hadde kommentarer/ replikk om bunadene, medlemsverving og kontingenten.

Reidun Røisli, Øst-Modum: Hennes lag har doblet medlemstallet og hatt størst %-vis økning i 2017.

Vibeke Ring Strandberg, Tyristand: Hun oppfordret alle ledd i NBK til å bruke digitale muligheter fullt ut.

Hun oppfordret alle til å fortelle om bygdekvinnelaget og at det er viktig å spørre hva nye medlemmer gjerne ville ha/drive med.

Mette Rustand, Lier: Viktig å spørre hva nye medlemmer vil, også våre nye landskvinner.

Liv Spilde: Bruk også penger og oppmerksomhet på de medlemmene dere allerede har.

Hjørdis Grønhovd, Nordre Modum: Kanskje BBK kan ha nettkurs på neste organisasjonskurs? Hun påpekte også viktigheten av at vi må bruke høytaleranlegg i alle sammenhenger, vanskelig å høre Sigrid Hals tale under middagen lørdag kveld.

**Sak 7: Godkjenning av arbeidsplan for 2017 – 2018**

Møteleder la fram styrets forslag til arbeidsplan for 2017 – 2018.

Vedtak: Enstemmig godkjent.

**Forsamlingen gikk til pause med deilig lunsjbuffet**

**Sak 8: Opprop av stemmeberettigede**

Møteleder May Britt Dannemark foretok opprop av stemmeberettigede, 60 delegater med stemmerett til stede.

**Sak 9: Valg:**

Leder av valgkomiteen Anne Marie Henriksen la fram valgkomiteens forslag og gjorde spesielt oppmerksom på at det var 3 soner som de ikke hadde funnet kandidater til. Hun oppfordret igjen om å melde seg til tjeneste for BBK. Det var skriftlig valg på en del av plassene i styre. Sittende styre forlot salen under behandling av godtgjøringer etc.

|  |  |  |
| --- | --- | --- |
| **Styret:** | **Årsmøtet 2017 sone B**  **I hht. nye vedtekter** | **Årsmøtet 2018 -**  **forslag*:*** |
| **Leder** 1 år: §4 f)….. makstid på 6 år sm.hengende | Sølvi Jødal D,  Gjenvalg | **Sølvi Jødal, gjenvalgt 1 år** |
| **\*Styremedlemmer** 2 år: |  | ***Sonerepresentanter til de enkelte sonene fordeles mellom styremedlemmene på konstituerende styremøte, er ikke valgt på årsmøtet*** |
| **Sone A** Hallingdal | Inger M.Medhus,(ny 2013)Ikke på valg | **Inger M. Medhus A,**  **Ikke på valg, 1 år igjen** |
| **Sone B** Numedal | Kristin Baalerud, på valg | ***Marit Stevning B, ny, valgt for 1 år*** |
| **Sone C** Sigdal/Modum | Reidun Røisli (ny 2012) På valg | ***Helga Wetterhus B, ny, valgt for 1 år*** |
| **Sone D** Ringerike | Else Hval (ny 2015) Gjenvalg | **Else Hval D**  **Ikke på valg, 1 år igjen** |
| **Sone E** Kongsberg/Eiker | Frøydis Løkensgard, på valg | ***Gjenvalgt 2 år*** |
| **Sone F** Hurum/Lier/Røyken | Mette Rustand, på valg | *Tar ikke gjenvalg* |
| **Nestleder** 1 år **- velges blant st.medl.**: | Else Hval D, ny nestleder | **Velges blant st.medl. på konstituerende styremøte** |
| **Vararepr.** til styret 2 år: | For 1 år: |  |
| 1. vararepr. | Ingebjørg Kongsjorden B, gj.v. | **Ingebjørg Kongsjorden B****gjenvalgt 2 år** |
| 1. vararepr. | Birgit Flesaker E, på valg | **Ranveig Solumshengslet C**, **valgt 2 år** |
| 1. vararepr. | Ranveig Solumshengslet C, på valg | ***Mette Rustand F, ny* valgt 2 år** |
| **Revisorer** 1 år: | Ragnhild Aasand C, Gjenvalgt | **Ragnhild E Aasand C gjenvalgt 1 år** |
|  | Hanne Strøm F, ny | **Hanne Strøm F gjenvalgt 1 år** |
| **\*\* Valgnemnd 2 år:** | -- Vararepr. må møte |  |
|  | Anne M Henriksen D, Gjenvalgt | ***Eva Daler D, valgt 2 år*** |
|  | Elin Helgesen D, ny 2 år | **Elin Helgesen D**  **Ikke på valg, 1 år igjen** |
|  | Alette Lund E, nestleder,  ny 2 år | **Alette Lund E –**  **Ikke på valg, 1 år igjen** |
| **Vararepr. til valgnemnda** 1 år: | Åse Bjøråsen B, ny | **Åse Bjøråsen B – gjenvalgt 1 år** |
| **Møteleder** **etterfølgende år**: | May Britt Dannemark C, Gj.v for 2018 | **for 2019:M.B.Dannemark C, gjenvalgt** |
| **Vara-møteleder** **etterfølgende år**: | Hanne Strøm F, gjenvalg for 2018 | **for 2019: Hanne Strøm F, gjenvalgt** |

**Leder**: honorar kr 15000 pr. år + møtegodtgjøring kr. 500 i sonene + refusjon av årsmøteutgifter + reisegodtgjøring etter statens skattefrie satser pt. kr. 3,50 pr. km., passasjertillegg kr. 1,- pr. km.

**Sekretær**: Honorar kr. 3000,- pr. år + møtegodtgjøring kr. 500 pr styremøte og repr.møter for BBK unntatt møter i sonen + reisegodtgjøring etter statens satser, se ovenfor + årsmøte.

**IKT-ansvarlig:** Honorar kr 3000,- pr. år + som for øvrige styremedlemmer.

**Øvrige styremedlemmer**: Møtegodtgjøring kr. 500 pr styremøte og repr.møter for BBK unntatt møter i sonen + reisegodtgjøring etter statens satser, se ovenfor + årsmøte.

**Vararepr. til styret**: Møtegodtgjøring kr. 500 pr. styremøte + reisegodtgjøring etter statens satser, se ovenfor.

**Leder av valgkomitéen:** Dekning av årsmøteutgifter + reisegodtgjøring etter statens satser, se ovenfor.

**Årsmøteleder:** Dekning av årsmøteutgift + reisegodtgjøring etter statens satser, se ovenfor.

**Utsendinger til landsmøte i NBK: Inger Margrethe Medhus og inntil 4 andre fra styret eller varamedlemmer.** «*§5L) Kost- og oppholdsutgifter til landsmøterepresentanter betales av NBK sentralt. Fylkeslagene dekker reiseutgifter for sine delegater»*

**Påmelding til Landsmøte i NBK innen 23. mars 18.**

**Sak 10: Godkjenning av budsjettforslag**

Styrets budsjettforslag ble lagt fram av sekretær Kristin Baalerud, og budsjettet ble godkjent med følgende endringer:

*Skrivefeil i forslaget da styret hadde vedtatt kr. 30.000 i avsetning fra Lang-lang-rekke-kontoen for 2018.*

*Reiseutgifter til NBK’s landsmøte i Harstad ble lagt til med kr. 25.000 og* ***budsjettet ble vedtatt med underskudd på kr. 24.650.***

Årsmøtet ble avsluttet med trekning av årsmøtelotteriet. Tusen takk til alle lag som ga flotte gevinster. Disse ble godt spredt utover Buskerud under trekningen.

Leder Sølvi Jødal delte ut tørkehåndklær til May Britt Dannemark og Liv Spilde. Tidligere hadde også foredragsholder Sidsel Børresen fått tildelt tørkehåndkle. Hun takket også for tilliten for gjenvalget, delte ut gaver til Mette Rustand, Reidun Røisli og Kristin Baalerud før hun ønsket alle VEL HJEM.